CELEX: 52004XG0406(01)
Language: da
Date: 2004-04-06
Title: Rådets konklusioner om stimulering af iværksætterkulturen

Avis juridique important

|

52004XG0406(01)

Rådets konklusioner om stimulering af iværksætterkulturen  

EU-Tidende nr. C 086 af 06/04/2004 s. 0008 - 0009

Rådets konklusionerom stimulering af iværksætterkulturen(2004/C 86/02)RÅDET FOR DEN EUROPÆISKE UNION1. ERINDRER OM, at der i konklusionerne fra flere af Det Europæiske Råds møder(1) opfordres til initiativer, der fremmer iværksætterkulturen og rammevilkårene for små virksomheder;2. ANERKENDER, at iværksætterkultur er en af hoveddrivkræfterne bag innovation, konkurrenceevne, beskæftigelse og vækst, og at tilskyndelse og uddannelse af flere til at blive iværksættere er centrale krav med henblik på at opfylde Lissabon-målene;3. NOTERER SIG MED TILFREDSHED, at Kommissionens meddelelse "Handlingsplan: Den europæiske dagsorden for iværksætterkultur" udpeger de vigtigste områder, hvor der er behov for at forbedre klimaet for iværksætterkulturen, samt skitserer en række aktioner, der kan skabe et mere fordelagtigt klima for og sætte kraftigt skub i iværksætterkulturen ved at forbedre dens generelle profil OG BIFALDER de fremskridt, der er gjort med hensyn til gennemførelsen af det europæiske charter for små virksomheder;4. UNDERSTREGER, at der inden for rammerne af den integrerede tilgang til konkurrenceevne er en række politiske prioriteter, herunder adgang til finansiering, uddannelse/efteruddannelse og bedre lovgivning, som er af afgørende betydning for et vellykket resultat af Fællesskabets relevante handlingsplaner og foranstaltninger;5. OPFORDRER Kommissionen til i betragtning af det presserende behov for at opnå konkrete resultater, så disse prioriterede politiske mål kan nås, at udarbejde en mere ambitiøs tidsplan for iværksættelsen af disse aktioner og TILSKYNDER medlemsstaterne til at benytte de mest velegnede metoder og navnlig dem, der er kortlagt ved hjælp af den åbne koordinationsmetode;6. OPFORDRER medlemsstaterne og Kommissionen til inden for deres respektive kompetenceområder at øge indsatsen og hurtigt at træffe foranstaltninger med henblik på:- forbedring af uddannelse og erhvervsuddannelse med sigte på iværksætterkultur på alle niveauer- forbedring af de lovgivningsmæssige rammer med udgangspunkt i handlingsplanen om bedre lovgivning; nye lovforslags virkninger for små virksomheder og for iværksættere bør vurderes på baggrund af systematiske høringer; de kumulative virkninger af den eksisterende lovgivning bør også vurderes med henblik på at mindske den relativt større byrde for små virksomheder- støtte til og fremme af adgang til finansiering for iværksættere, navnlig for så vidt angår nystartede virksomheder, overførsler, innovative virksomheder og iværksættere i underrepræsenterede grupper; betænkelighederne med hensyn til Basel II-kapitalaftalens konsekvenser for virksomheder bør også tages i betragtning- sikring af, at rammerne for statsstøtte er hensigtsmæssigt udformet med henblik på at afhjælpe markedsfejl, der hæmmer iværksættervirksomhed og innovativ aktivitet- forbedring af mekanismerne til styrkelse af dialogen mellem iværksættere og politiske beslutningstagere og forbedring af adgangen til oplysninger- højere profilering af vellykkede politikker for iværksættere og iværksætterkultur, herunder en undersøgelse af mulighederne for at oprette en "European Centre of Enterprise"-prisuddelingsordning- fastlæggelse af resultat- og fremskridtsindikatorer, der vedtages af parterne i fællesskab, som grundlag for efterfølgende frivillig opstilling af mål for øget iværksætteraktivitet, under hensyntagen til de globale markeder- gennemgang af det europæiske charter for små virksomheder på baggrund af de prioriteter, der er fastlagt i Kommissionens handlingsplan om iværksætterkultur inden for samme tidsramme som midtvejsrevisionen af Lissabon-strategien, så det sikres, at det på sammenhængende vis afspejler små virksomheders specifikke behov i en udvidet Europæisk Union- strømlining af alle rapporteringsordninger mellem medlemsstaterne og Kommissionen, der vedrører charteret og andre relaterede instrumenter.(1) Herunder Cardiff 1998, Lissabon og Feira 2000 og Bruxelles 2003.